Държавен вестник, бр. 64, 2004 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  64
Чл. 32. Когато всички рискове от дерайли-
ране на превозното средство не могат да бъдат
отстранени чрез други мерки, то трябва да има
устройство против дерайлиране, което да поз-
волява спирането на превозното средство без
риск за хората.
Раздел V
Изисквания към съоръженията за ползващи-
те лица и функционална пригодност
Чл. 33. (1) Достъпът до зоните за качване и
изходът от зоните за слизане, както и качване-
то и слизането на ползващите лица трябва да
бъде организирано с оглед на движението и
спирането на превозните средства по такъв
начин, че да се осигури безопасността на хора-
та, и по-специално в участъците, където същес-
твува риск от падане.
(2) Деца и хора с ограничена подвижност
трябва да могат да използват въжената линия
по безопасен начин, ако тя е предназначена за
превозване на такива хора.
Чл. 34. (1) Лицата, отговорни за експлоата-
цията на въжената линия, трябва да вземат всич-
ки технически решения и мерки, за да осигурят
ползването на въжената линия по предназначе-
ние съгласно нейната техническа специфика-
ция и работни условия, както и спазването на
инструкциите за безопасна експлоатация и под-
държане. Ръководството с инструкциите и съ-
ответните упътвания трябва да бъдат съставе-
ни на български език.
(2) Лицата по ал. 1 трябва да имат необхо-
димите материални средства и да бъдат ква-
лифицирани за извършването на съответната
дейност.
Чл. 35. Лицата по чл. 34, ал. 1 трябва да взе-
мат всички технически решения и мерки, които
да гарантират, че в случай на аварийно спиране
на въжената линия ползващите лица могат да
бъдат свалени и изведени безопасно в рамките
на определеното време, съобразено с типа ли-
ния и заобикалящата я среда, както и в случаите,
когато тя не може да бъде пусната отново бързо.
Чл. 36. (1) Подвижните части на въжената
линия, които са достъпни в станциите, трябва
да бъдат проектирани, изработени и монтира-
ни така, че да изключват всякакви рискове.
(2) Частите по ал. 1 трябва да имат защитни
устройства за предотвратяване на злополуки в
случаите, когато рисковете съществуват. Тези
устройства трябва да бъдат от такъв тип, че да
не могат да се отстраняват без използването на
инструменти и да не се нарушава тяхната фун-
кционалност.
Чл. 37. Работните места и работните зони,
включително и онези, използвани само в редки
случаи, и подстъпите до тях, трябва да бъдат
проектирани и изградени така, че да предпаз-
ват от падане обслужващия персонал. Когато
конструкцията не отговаря на изискванията, тя
трябва да има места за закрепване на лични
предпазни средства за предпазване от падане.
Г л а в а  т р е т а
ОЦЕНЯВАНЕ И УДОСТОВЕРЯВАНЕ НА
СЪОТВЕТСТВИЕТО НА ПРЕДПАЗНИТЕ
УСТРОЙСТВА И ПОДСИСТЕМИТЕ
Чл. 38. (1) Преди пускане на предпазните
устройства на пазара производителят или него-
вият упълномощен представител трябва:
1. да ги подложи на процедура за оценяване
на съответствието съгласно чл. 40, ал. 1;
2. да състави декларация за съответствие
съгласно приложение № 3;
3. да нанесе маркировка за съответствие.
(2) Оценяването на съответствието на пред-
пазните устройства се извършва по писмено
заявление на производителя или на неговия
упълномощен представител до избрано от него
лице, получило разрешение за оценяване на
съответствието.
Чл. 39. (1) Когато производителят или него-
вият упълномощен представител не са извър-
шили действията по чл. 38, те трябва да се из-
вършат от лицето, което пуска предпазните
устройства на пазара.
(2) Задълженията за извършване на оценя-
ване на съответствието по чл. 38 се отнасят и за
лицата, които изработват предпазни устройст-
ва за собствена употреба.
Чл. 40. (1) Предпазните устройства се оце-
няват по следните процедури по избор на про-
изводителя:
1. “Изследване на типа—модул В” (приложе-
ние № 4) и “Осигуряване на качеството на про-
изводството—модул D” (приложение № 5), или
2. “Изследване на типа—модул В” (прило-
жение № 4) и “Проверка на продукта—модул
F” (приложение № 6), или
3. “Проверка на единичен продукт—модул
G” (приложение № 7), или
4. “Пълно осигуряване на качеството—мо-
дул Н” (приложение № 8).
(2) Модулите по ал. 1, т. 1—4 трябва да се
прилагат, като се вземат под внимание специ-
фичните допълнителни условия във всеки един
модул.
Чл. 41. Маркировката за съответствие се
нанася ясно и на видно място на всяко предпаз-
но устройство или ако това не е възможно, на
табели, трайно закрепени към него.
Чл. 42. (1) Оценяването на съответствието
на подсистемите се извършва по процедура за
изследване съгласно приложение № 10 след
подаване на писмено заявление от произво-
дителя или неговия упълномощен представи-
тел до избрано от него лице, получило разре-
шение за оценяване на съответствието.
(2) Когато производителят на подсистеми
не извършва стопанска дейност на територията
на Република България и няма упълномощен
представител по чл. 4, ал. 3 от ЗТИП, действи-
ята по ал. 1 трябва да се извършат от лицето,
което пуска подсистемите на пазара.